NaiveNeuron/SloPal huggingface dataset:
Nagy, József, minister životného prostredia SR (2011-09-08):
Ďakujem pekne, pán predsedajúci. Vážená pani poslankyňa, poslankyne, vážení páni poslanci, na úvod je potrebné zdôrazniť, že vodohospodári nekritizujú plytvanie finančnými prostriedkami na revitalizáciu aktivít v súvislosti so zadržaním vody v krajine, ale vyjadrujú sa predovšetkým k technickému riešeniu týchto opatrení na ochranu pred povodňami. Realizačný projekt programu revitalizácie krajiny a integrovaného manažmentu povodí Slovenskej republiky vodohospodári zatiaľ nepotvrdzujú síce ako efektívny, ale to z nasledovných dôvodov. Po prvé, revitalizácia, ak má byť úspešná, musí byť založená na výsledkoch vedeckého výskumu, na interdisciplinárnej spolupráci viacerých vedeckých odvetví. V uvedenej súvislosti treba zdôrazniť, že samotné zadržiavanie vody nemusí viesť vždy k zlepšeniu kvality krajiny. Jej zadržiavanie na nevhodných miestach môže napr. uviesť do pohybu zosuvy alebo zlikvidovať rastlinstvo, ktoré je menej náročné na vodu, a tým zmeniť pôvodný charakter biotopov. Ďalej, po druhé, účinky opatrení na ochranu pred povodňami sa štandardne hodnotia príslušnými fyzikálnymi veličinami, ktorými sú zvyčajne prietok vody, odtok alebo hĺbka vody vo vodnom toku alebo na zaplavenom území. Pred schválením každého takého projektu sa tieto veličiny určujú výpočtami alebo modelovaním, pretože bez nich nemožno posudzovať efektívnosť projektu, a to je ďalší dôvod, že nie sú merateľné zatiaľ tie opatrenia, preto nevedia sa vyjadriť k efektivite. No a po tretie by som povedal, že vodohospodári tieto opatrenia posudzujú číro, len z hľadiska odborného a neberú do úvahy synergické účinky vo vzťahu k nezamestnanosti, vo vzťahu k regionálnym rozdielom, ktoré tiež majú tie účinky alebo zvyšujú efektivitu vynaložených peňazí. Treba dodať, že vybudované zariadenia budú vyžadovať údržbu, opravy alebo rekonštrukcie, čo bude obsahovať prinajmenšom odstránenie zadržaných sedimentov a tiež obnovu, prípadne aj výmenu poškodených častí jednotlivých objektov, čo si bude vyžadovať nemalé finančné prostriedky, ktoré zatiaľ nie sú vyčíslené. Sme toho názoru, že realizované akcie v rámci projektu programu revitalizácie krajiny a integrovaného manažmentu povodí majú iba doplnkový charakter v oblasti protipovodňovej ochrany. Naopak, projekty a investičné akcie podľa programu protipovodňovej ochrany, ktoré zabezpečuje predovšetkým Slovenský vodohospodársky podnik, považujeme za efektívnejšie využitie finančných prostriedkov a efektívnejšie zabezpečenie ochrany pred povodňami obyvateľov Slovenskej republiky. Ďakujem.
Suja, Miroslav, poslanec NR SR (2020-10-13):
Ďakujem za slovo, pán predsedajúci. Pani ministerka, ja budem reagovať na vaše slová, kde ste hovorili, že vás neteší, že sa zatvárajú prevádzky. Ani nás to neteší, keď ich zatvárate. Ale podľa akého kľúča ich zatvárate? My by sme radi vedeli to. Že vás to neteší, je pekné, ale mohli by ste nám povedať, že podľa akého kľúča sa tie prevádzky zatvárajú. K tej časti by som rád, keby ste vedeli odpovedať. Lebo ja neviem reštaurácia a fitnescentrá, fitnescentrá môžu mať určitý počet štvorcov, môže tam určitý počet ľudí chodiť, ale vôbec sa tam nepíše o kaderníctvach, holičstve, kozmetike, tetovacích štúdiách a podobne. Akým kľúčom ste vybrali napríklad tieto prevádzky, ktoré teraz chcete zavrieť? Tým, že my nemôžme dostať tie informácie a tie dáta alebo aj vďaka koaličným poslancom, ktorí schválili, že to nedostaneme, tak my nevieme kvalifikovane narábať alebo sa rozhodnúť, lebo nemáme sa podľa čoho. Nemáme tie dáta, tie nám chýbajú. A veriť vám po toľkých klamstvách, čo ste nám spravili? Ako to je ťažké. A bez rúška, samozrejme, pani ministerka. Vám nevadí, nemusíte mať, ste ministerka.
Blanár, Juraj, podpredseda NR SR (2021-12-02):
Pani poslankyňa Tabák sa nenachádza v rokovacej sále, prepadáva jej faktická poznámka. Ďalší pán poslanec Pollák, ktorý sa rovnako nenachádza v rokovacej sále, prepadáva faktická poznámka. Pokračovať bude pán poslanec Mizík.
Danko, Andrej, predseda NR SR (2019-05-14):
Už je kľud, pán poslanec Baránik? Poslanec Fedor.
P. Paška, predseda NR SR: (2007-10-18):
(Hlasovanie.) 137 prítomných, 61 za, 72 proti, 4 sa zdržali. Konštatujem, že tento návrh sme neprijali.
Kollár, Boris, predseda NR SR (2022-05-06):
Vážené panie poslankyne, vážení páni poslanci, budeme pokračovať hlasovaním. Najprv ešte tu máme procedurálny návrh, pán poslanec Pčolinský, nech sa páči, máte slovo.
Glváč, Martin, podpredseda NR SR (2017-05-11):
Pani poslankyňa Remišová.
Jurinová, Erika, podpredsedníčka NR SR (2014-07-10):
Páni poslanci, prosím vás o kľud v rokovacej sále. (Reakcia z pléna.) Nie je žiadne hlasovanie, takže smelo, pán poslanec, ešte zatiaľ môžete rozprávať, kým teda nastane hlasovanie. Nech sa páči. (Ruch v sále.) Vyhlasujem prestávku do hlasovania. (Prestávka.) (Po prestávke.)
J. Senko, poslanec: (2007-11-30):
Čo sa týka pána poslanca Mikloša, určite si veľmi rád vypočujem jeho vystúpenie. A pán poslanec Minárik. Nesúhlasím s tým, čo ste hovorili, pretože tam je isté právo poslancov Národnej rady a budeme o tom zrejme diskutovať, ale myslím si, že nemáte v tomto prípade pravdu. Ďakujem.
Šimečka, Michal, podpredseda NR SR (2024-01-09):
Ďakujem. Pani poslankyňa Jurík.
P. Prokopovič, poslanec: (2001-11-09):
J. Migaš, predseda NR SR: Čiže panie poslankyne, páni poslanci, budeme hlasovať o námietke. Hlasujeme. Prosím? Hlasujeme o námietke, čiže o tom, či bude rešpektovaná Národnou radou alebo nie. Hlasujeme o námietke. (Hlasovanie.) Prítomných je 107 poslancov, za návrh 62, proti 14, zdržalo sa 24, nehlasovali 7. Čiže schválili sme námietku, čiže sa bude o tom hlasovať. Nech sa páči, uvádzajte, pán poslanec.
Jurinová, Erika, podpredsedníčka NR SR (2015-01-27):
V zmysle rokovacieho poriadku požiadal pán minister. Nech sa páči, máte slovo.
Blanár, Juraj, podpredseda NR SR (2021-09-17):
Posledná s faktickou poznámkou – pani poslankyňa Zita Pleštinská.
V. Novotný, poslanec: (2009-02-11):
Chcem povedať, že ak by sme tento návrh pána poslanca Urbániho mysleli vážne a chceli ho dopracovať, bolo by treba sa určite dostať aj k Trestnému poriadku, pretože to, že to zakazujeme, je síce pekné, ale aká bude sankcia za tento zákaz, a to chýba v tomto návrhu a veľmi sa to ani do tohto zákona nehodí. Treba naozaj povedať, ja som sa pozrel aj do dnes platného zákona o ochrane nefajčiarov, kde sa v § 2 základné pojmy uvádza, že nikotín sú alkaloidy nikotínového typu. Vieme z medicínskeho hľadiska, že vedú k závislosti, a vieme, že ťažko môžu poškodiť ľudský organizmus. Teda v predchádzajúcom zákone sme mali tú možnosť ho zradiť medzi omamné a psychotropné látky, lebo naozaj nikotín je omamná a psychotropná látka bez debaty, len akosi sa spoločensky toleruje. Na záver chcem povedať len toľko, že nie som si celkom istý, pán poslanec, či to tvoje vystúpenie bolo trošku donkichotovské, že bojuješ s veternými mlynmi, ale keďže si označil veľa poslancov za pokrytcov, môžeme povedať, že bolo aj trošku pokrytecké, lebo myslím si, že vieš, že tento pozmeňujúci návrh nemôže v tomto pléne prejsť, aj keď ťa uisťujem, že ja zaň zahlasujem a uvidíme, koľkí ešte sa pridajú k tomuto hlasovaniu. Ďakujem pekne.
Paška, Pavol, predseda NR SR (2013-03-20):
Pán poslanec Brixi.
Pčolinský, Peter, podpredseda NR SR (2023-06-27):
Pán poslanec Ďurica.
Hlina, Alojz, poslanec NR SR (2023-11-14):
Ďakujem pekne za slovo, pán predsedajúci. Ja som sa chcel venovať téme životného prostredia v mojom vystúpení, ale už keď teda takto to vyšlo, tak spravím si len také, náznak, že o čom. Dobre, pán minister, rozprávali ste, čo všetko tam máte. Nespomenuli ste, že tam máte dvakrát toho chudáka medveďa aj s vlkom. Ináč je to také zaujímavé, že vlastne sa medveď a vlk, ináč čo, chudák, má s tým vlk, prepracujú do programového vyhlásenia vlády, dokonca dvakrát, hej, aj v krátkodobom cieli, aj v dlhodobom cieli. To je úplne fantastická krajina, čo my tu riešime, ale okej. Pán minister, vy ste nám zabudli pri tých výpočtoch, ináč mimochodom mne sa zdá, že to nerobilo ministerstvo životného prostredia, ale ministerstvo dopravy alebo hospodárstva, to vaše PVV-čko. Vy ste zabudli ten prístav. Viete, Slovensko je námorná veľmoc, prísne vzaté, naozaj, aj námorná veľmoc je aj Anglicko, kde môže byť na Slovensku prístav? Len na Dunaji, však? A krásne tu sedíte aj s pánom Žigom, pán Žiga im predal pozemky, však VIMPORTU, ešte z ministerstva hospodárstva a vy im idete po ruke. A ministerstvo životného prostredia predloží do PVV-čka program, že ide budovať v rámci PPP projektov prístavy. To neni fantastické? Sto hektárov lužného lesa, prírodná rezervácia ide padnúť a ministerstvo životného prostredia si to dokonca tak, čo ani neviete, pozeráte, ako keby ste to prvýkrát počuli, máte to tam. Ktosi to dal tú prácu, že dokonca dostal do PVV-čka. Aby bolo jasné a zrejmé, že sa s tým robiť bude, že 100 ha lesa pri Bratislave vyrúbaných bude, že rezervácia vyrúbaná bude a predkladá to ministerstvo životného prostredia. Viac poviem prípadne zajtra. Ďakujem. (Potlesk.)
Laššáková, Jana, podpredsedníčka NR SR (2013-10-30):
Na vystúpenie pani poslankyne s faktickou poznámkou pani poslankyňa Jurinová. Pani podpredsedníčka, treba stlačiť trojku. Dobre. Takže končím možnosť prihlásiť sa s faktickými poznámkami. Nech sa páči.
M. Hort, podpredseda NR SR: (2009-02-12):
Nech sa páči.
B. Bugár, podpredseda NR SR: (2001-10-04):
(Hlasovanie.) Prítomných 86 poslancov, za hlasovalo 5, proti 67, zdržalo sa 14 poslancov. Konštatujem, že tento návrh pána poslanca Oberhausera nebol prijatý.
B. Bugár, podpredseda NR SR: (2002-02-08):
P. Delinga, poslanec: Pán podpredseda, ďakujem za slovo, chcem doplniť svoje vystúpenie o to, že žiadam, aby sa týmto zákonom potom zaoberal aj výbor pre pôdohospodárstvo, aby mu bol pridelený tento zákon.
Zajac, Pavol, poslanec NR SR (2014-06-25):
Vážený pán kolega Hlina, naozaj som rád, že ste vo svojom vystúpení poukázali na to, čo som hovoril aj ja. A znova to tu zopakujem. Áno, aj do roku 2010 existovali nebankové subjekty a existovali občania, ktorí boli exekvovaní. Ale po roku 2010 prijatím, teda zrušením zákona o stropoch pri úveroch nebankových subjektov vládou Roberta Fica nastal masový nárast firiem, ktoré ste spomínali, masový nárast firiem z celej Európy, ale aj zo Slovenska, ktoré následne začali zdierať a ryžovať na občanoch Slovenska. A následne v ďalších rokoch, a preto som spomínal rok 2011 a hlavne rok 2012, keď státisíce občanov odrazu boli exekvovaní, odrazu naše súdy zistili, že 500-tisíc občanov ročne je exekvovaných, dovtedy tieto množstvá boli oveľa, oveľa nižšie, ale státisíce občanov, skoro 3 mil. občanov dneska je exekvovaných. To je ten problém, to je tá ryža, ktorú objavili tieto firmy na Slovensku s požehnaním štátu, s požehnaním štátu. Tu nepotrebovali obchodovať ani s drogami, ani zo zbraňami, legálne podľa platných zákonov začali zdierať občanov Slovenska a občania Slovenska začali prichádzať o byty a domy. Preto máme toľko exekúcií. A naozaj môžem potvrdiť, ako aj účastník niektorých protestov, ktoré ste organizovali alebo sme spolu organizovali, alebo ako svedok toho, ako ste demonštrovali, štrajkovali pred budovou ministerstva spravodlivosti, ste sa osobne nasadili, my sme vám párkrát v tom pomáhali, aby sme poukázali na ten problém. A som rád, že sa k tomu pridali aj médiá, slovenské médiá, ktoré každý týždeň o tom písali, a nakoniec bola táto vláda dotlačená k tomu, že prijala... (Prerušenie vystúpenia časomerom.)
B. Bugár, podpredseda NR SR: (2002-02-13):
I. Belohorská, poslankyňa: Ďakujem pekne, pán predsedajúci. Pán minister, ja som posledná, ktorá by sa na takomto utrpení priživovala, pretože dennodenne som bola konfrontovaná s ťažkosťami, ktoré prežívajú tieto rodiny. Ale som ochotná listy tej pacientky, ktoré mám, doniesť sem a posadíme sa spolu dvaja v prítomnosti novinárov. Tú rukavicu, ktorú ste vy hodili, ja zdvihnem, ale zdvihnem ju v mene onkologických pacientov. Tiež som sa rozprávala s lekármi, ktorí si netrúfnu vzhľadom na situáciu a teror pri vyhadzovaní lekárov dnes zo zamestnania, ktorí si netrúfnu vám to povedať rovno do očí. Tie pracoviská na Slovenskú sú. A skutočne ma prekvapuje to, čo mi hovoríte, keď poviete, že hlavný odborník vydal takéto stanovisko. Pretože toto je konkrétny prípad pacientky z októbra minulého roku, ktorej sestra na to ochorenie zomrela. Keby sa nebola uchádzala o moju pomoc, nikdy by som tento prípad nebola otvorila na verejnosti.
Kondrót, Maroš, poslanec NR SR (2012-07-31):
Pán predseda, dajte, prosím, hlasovať o bode č. 3.
Beblavý, Miroslav, poslanec NR SR (2010-12-15):
Ďakujem veľmi pekne. Keďže sme rozhodli, že návrh zákona prerokujeme v druhom čítaní, odporúčam v súlade s rozhodnutím predsedu Národnej rady, aby návrh zákona bol pridelený na prerokovanie Ústavnoprávnemu výboru Národnej rady a Výboru Národnej rady pre vzdelávanie, vedu, mládež a šport. Za gestorský výbor navrhuje predseda Národnej rady určiť výbor pre vzdelávanie, vedu, mládež a šport s tým, aby výbory, ktorým bude návrh zákona pridelený, ho prerokovali v druhom čítaní vo výboroch do 27. januára 2011 a v gestorskom výbore do 31. januára 2011. Dajte, prosím, hlasovať.
Hort, Milan, podpredseda NR SR (2010-10-12):
Ďakujem pekne. A teraz dávam slovo spravodajcovi, predsedovi navrhnutého gestorského výboru, ktorým je pán poslanec Jozef Kollár, aby nás informoval vo svojom úvodnom slove alebo oboznámil s úvodnou spravodajskou informáciou, nech sa páči.
Figeľ, Ján, podpredseda NR SR (2015-03-12):
Prosím, nelúskajte v sále. (Reakcia z pléna.) Ani prstami. Nech sa páči.
Bugár, Béla, podpredseda NR SR (2018-11-27):
Nech sa páči, prezentujme sa a hlasujme. (Hlasovanie.) Prítomných 139 poslancov, za 52, proti 79, zdržalo sa 8 poslancov. Ani tento návrh nebol schválený.
Grendel, Gábor, podpredseda NR SR (2020-07-24):
Ďakujem, pán poslanec. Tri faktické poznámky na vaše vstúpenie. Končím možnosť prihlásiť sa faktickými. Ako prvý, pán poslanec Jarjabek.
Bugár, Béla, podpredseda NR SR (2011-03-23):
Pán poslanec Droba, nech sa páči.
Matovič, Igor, podpredseda NR SR (2023-03-28):
Veľmi rád, veľmi, veľmi rád... (Povedané súbežne s predsedajúcim.)
Mikuš, Jozef, poslanec NR SR (2013-05-29):
Ďakujem pekne. No, pán kolega, povedal si to presne. Predkladá to skupina poslancov, rozhoduje vláda podľa novely, prospech má z toho vybratý investor alebo vybratý subjekt. Vláda evidentne nemá snahu, ale nemá ani odvahu dať túto novelu zákona, napriek tomu, že všetci vieme, že je to vládna novela do pripomienkového konania. Povedal si správne, že nemôže byť zisk alebo úspech jedného subjektu na úkor druhého subjektu. A pýtal si sa, kto bude mať z toho úspech. Áno, v normálnej demokracii sa osobné vlastnícke majetkové práva, keďže sú to najcitlivejšie práva občanov, merajú laboratórnymi váhami. A preto je nevyhnutné, aby predmet tohto návrhu zákona bol predmetom pripomienkového konania. Ďalší problém, ktorý vidím, alebo ďalšia myšlienka je, pracovné miesta, ktoré sú v dôvodovej správe, by nemali byť dôvodom na majetkovú ujmu akéhokoľvek človeka alebo občana tejto krajiny. Môžeme rozprávať o verejnoprospešnosti stavby, ale aj tu je to veľmi, veľmi, veľmi citlivé. Myslím si, že práve spomenutie tých 300 pracovných miest je dôvodom na to, akým spôsobom ospravedlniť tento návrh zákona, keďže sa Slovensko nachádza v zlej situácii v oblasti nezamestnanosti. Ale, evidentne, ak takýmto spôsobom chce riešiť vláda nezamestnanosť, tak to je viac než úbohé. A možno posledná myšlienka. Tak ako to už bolo spomenuté, práve preto, že sú takéto citlivé zákony riešené takýmto necitlivým spôsobom, dochádza k ujme štátu aj finančne, čoho sme svedkami aj dnes.
Laurenčík, Milan, podpredseda NR SR (2022-03-24):
V rozprave teraz vystúpi pán poslanec Ondrej Dostál a pripraví sa pán poslanec Eduard Kočiš.
Danko, Andrej, podpredseda NR SR (2024-09-11):
Dávam slovo spoločnému spravodajcovi z výboru pre financie a rozpočet poslancovi Karasovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hudacký, Ján, poslanec NR SR (2014-07-10):
Ďakujem pekne, pani podpredsedníčka. Vážený pán kolega, no snažili ste sa nám tu vysvetliť tú podstatu z tohto ekonomického pohľadu, dokonca až na základe nejakých ekonomických zákonov. Vy viete dobre, že prakticky tento návrh je skôr orientovaný na veľkozamestnávateľov. V podstate tie obchodné reťazce zneužívajú vlastne tú lacnú prácu. Na druhej strane to všetko speje k tomu, aké záujmy sú za týmito veľkými reťazcami. A ak ste spomínali aj živnostníkov alebo malé obchodíky, ktoré fungujú, a prečo teda sa nezameriavame viac na nich a tak ďalej, ale ako keby sme v podstate diskriminovali tých veľkých, tak ide tu o tie konkrétne záujmy v podstate, kde je zjavné, že za tými veľkými je zisk za každú cenu. A potom to sú aj platy tých žien, ktoré robia a musia robiť v podstate aj v nedeľu. A ďalej čo vadí nám kresťanským demokratom, to je konzumizmus, ktorý sa tu takýmto spôsobom presadzuje. A ja vám to poviem na niektorých príkladoch. A len by ste to videli v tých veľkoobchodoch, respektíve v tých supermarketoch na východe Slovenska, kde zjavne sociálne odkázaní ľudia, obyčajne Rómovia, nakupujú toho toľko, čo, som si istý, jednak si nemôžu dovoliť a jednak ani poriadne neskonzumujú. A myslím si, že aj toto by sme mali brať do úvahy, ak hovoríme o tom, ako aj týmto spôsobom eliminovať prakticky tie praktiky, ktoré potom tie veľké spoločnosti u nás uplatňujú. Teraz nechcem povedať, že ideme, že by sme mali... (Prerušenie vystúpenia časomerom.)
Paška, Pavol, predseda NR SR (2012-09-25):
Ďakujem pekne, pán poslanec. Faktické poznámky páni poslanci Daniš, Fecko a Bublavý. Končím možnosť sa prihlásiť. Pán poslanec Daniš.
Laššáková, Jana, podpredsedníčka NR SR (2015-12-01):
Nech sa páči, pán poslanec Zajac, máte slovo.
Slafkovský, Alexander, poslanec NR SR (2010-09-08):
Ďakujem. Bol som osobne prítomný, pritom osobne som to videl a bol som na to upozornený v posledných voľbách do VÚC, ako boli kupované hlasy, ako bola snaha manipulovať voľby. A keď si človek prepočítal, z ktorých okrskov kto bol voliť, kedy a koľko, tak mu bolo jasné, že kto bol voliť a prečo. Len dôkazová núdza zapríčinila to, že trestné stíhanie nemohlo byť dotiahnuté do konca. Bohužiaľ, všetko sa to dialo v prospech kandidáta SMER-u.
Kuffa, Štefan, poslanec NR SR (2014-06-26):
Ďakujem za slovo. Ja aj keď som tento návrh zákona v tom prvom čítaní aj podporil, som ho aj spravodajcoval, tentokrát ho nepodporím. Nepodporím ho práve kvôli tomu, čo sa tuná teraz naťahujeme. Ja sa, naopak, tiež stretávam s požiadavkami občanov, ktorí majú a majú veľké problémy pri výrube stromov. A dokonca tak, že až sú to súdne spory. No myslím si, že veľakrát to skončilo až tragicky v mnohých tých rodinách. A mne sa nepáči tá skutočnosť, a poviem si ten svoj názor, že vzdávame väčšiu úctu stromom ako človeku. Na prvom mieste u mňa je vždycky človek. Aj vždy bude. A ja nepodriadim nič tomu, ani tieto stromy. Ja keď sa na túto našu krajinu pozerám, ja mám takisto pohľad a tiež idem tým istým vlakom, ktorým Martin chodí domov, ja idem po Poprad, on ide ďalej do Kysaku, alebo neviem, kde tam ide, a tiež vidím, ako tá krajina vyzerá. Ale tá naša krajina, tam, kde boli niekedy lúky, pasienky, tam, kde boli niekedy role, sú tam stromy, rastú tam stromy, kriaky, invazívne rastliny. Aj toto sú invazívne rastliny. A ja si myslím, že máme čo robiť, aby sme to dali do pôvodného stavu. Vyhlásime chránené vtáčie územie v regióne, ktoré je chudobné, ktoré je chudobné, a obmedzíme ich vo vlastníckych právach. A teraz ani žiadnu náhradu štát nedáva. Ako majú títo ľudia žiť na vidieku? Ako im vytvárame my tuná tieto podmienky? Je mi to ľúto, za ambróziu som zahlasoval, ale za tento návrh zákona, tak ako sa to teraz tuná prepašovalo, je mi to ľúto, kolegovia, ale ja budem ten, ktorý za tento návrh zákona nezahlasuje.
Figeľ, Ján, podpredseda NR SR (2013-05-28):
Nech sa páči, Radoslav Procházka.
Kmec, Stanislav, poslanec NR SR (2019-05-16):
Vážený pán predsedajúci, v rozprave vystúpil pán poslanec Heger. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-10-02):
Ďakujem pekne. Neregistrujem faktické poznámky, takže... (Reakcia z pléna: Nemôžete, veď to bolo záverečné slovo. ) Pardon, to bolo záverečné slovo. Mali sme to zlúčiť, aby to bolo aj záverečné slovo a zároveň aj vystúpenie v rozprave. Takže ďakujem pekne, pán spravodajca, tiež nie. Kolegyne, kolegovia, prerušujem rokovanie o tomto bode programu. Pán poslanec Poliačik zostane, pretože nasledujúcim bodom programu je prvé čítanie o návrhu poslancov Martina Poliačika a Lucie Nicholsonovej na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov, tlač 1750. Návrh na pridelenie výborom: 1763. Takže opäť máte slovo, pán poslanec, a uveďte tento návrh zákona. (Rokovanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 1750.)
Mihalik, Marcel, poslanec NR SR (2023-02-10):
Ďakujem za slovo. Milan, ja sa pozastavím nad úvodom tvojho, tvojej rozpravy, kde si spomenul, že niektorí poslanci to nechcú pustiť ani do druhého kola, do druhého čítania, čo mi je absolútne teda nepochopiteľné, pretože v tomto zákone to, čo sa ide meniť, tak chceme týmto motivovať ľudí, aby išli volič. A čím viacej ľudí pôjde voliť, tým viac občania ukážu svoju vôľu zvoliť si tú správnu stranu alebo hnutie. A taktiež aj v druhom, v druhej veci je to, je to naozaj výsledok vôle ľudu. Opätovne, takže môžem tiež povedať, že pri znížení percenta preferenčných hlasov sa dostanú do parlamentu ľudia, ktorých tam skutočne ľudia chcú. Nebudú to len ľudia, ktorí sú v podstate napísaní na tých popredných miestach jednotlivých strán. No a týmto možno by som mohol povedať aj to, že súhlasím aj s tvojím predrečníkom, ktorý tam bol, že čakajú nás skutočne veľmi dôležité voľby. Pretože ozaj sa bude ukazovať smerovanie Slovenska. No a pokiaľ by to smerovanie malo sa otočiť niekde na východ, no tak to si myslím, že by bola katastrofa pre Slovensko. Ďakujem.
Číž, Miroslav, podpredseda NR SR (2015-09-23):
Vyhlasujem všeobecnú rozpravu za skončenú. Chcete zaujať, pán minister, stanovisko k diskusii? Máte slovo.
Shahzad, Silvia, poslankyňa NR SR (2017-03-22):
No ja sa predovšetkým vyjadrím k pani Vaľovej. Samozrejme, pani Vaľová zase nepočúva poriadne a vytrhuje veci z kontextu. Pretože ja som povedala, že tu sa bezbariérovosť rieši spôsobom, že najprv postavíme dom, celý dom, a potom zistíme, že sme tam zabudli vybudovať okná a dvere. A potom to ideme hasiť. A potom my začneme robiť úpravy nanovo, pretože tu nie sú poriadne riešenia. My nemáme žiadne kontrolné mechanizmy, my nemáme žiadnych odborníkov. Môžte sa pozrieť, ja bývam v obci, kde je z prostriedkov Európskej únie vybudované námestie, ktoré je doteraz bariérové len preto, že už to nevie nikto prebudovať zrazu, lebo by museli vracať peniaze. A kto toto napraví, preboha? Ja som rovnako takto, keď už ste spomenuli jasličkový zákon, rovnako takto sa pristupuje aj k stacionárom. Tie sa nútia k bezbariérovosti, ale nikto nerieši, že úrady, naše úrady, ministerstvá, mestské úrady, že musia byť bezbariérové, ale nielen preto, aby sme sa tam dostali, ale aby sme tam mohli aj pracovať. Pani Vaľová, koľko máte zamestnancov na vozíku? To mi povedzte. Rovnako aj v tých školách, aj v tých nemocniciach majú pracovať, nielen navštevovať ako klienti a pacienti a nie ako žiaci. Majú proste tam mať právo pracovať ľudia so zdravotným postihnutím. A pokiaľ si to neuvedomíte, tak ja neviem, ako vás mám ešte presvedčiť.
Šeliga, Juraj, podpredseda NR SR (2020-11-03):
Ďakujem pekne. Prezentujme sa a hlasujme, prosím. (Hlasovanie.) Prítomných 114, za 102, proti nikto, zdržalo sa 12, hlasovali všetci prítomní. Konštatujem, že sme schválili návrh novely zákona 
č. 241/1993 Z. z. o štátnych sviatkoch. Ďalej budeme hlasovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 229), je to bod 41 schváleného programu. Spoločným spravodajcom je člen výboru pre kultúru a médiá pán poslanec Potocký. Prosím, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 229.)
Kaník, Ľudovít, poslanec NR SR (2013-04-16):
Vzdávam sa faktickej.
Blanár, Juraj, podpredseda NR SR (2023-05-25):
Štyri faktické poznámky na... Päť? Evidujem. Uzatváram možnosť s faktickými poznámkami. Pani poslankyňa Pleštinská ako prvá.
Blanár, Juraj, podpredseda NR SR (2021-10-20):
Jedna faktická poznámka na vaše vystúpenie, pán poslanec. A ešte vidím aj pána navrhovateľa, takže akceptujem. Pán poslanec Milan Potocký, nech sa páči.
Laššáková, Jana, podpredsedníčka NR SR (2015-06-15):
S reakciou pán poslanec Matovič, nech sa páči.
Grendel, Gábor, podpredseda NR SR (2021-12-02):
Teraz dávam možnosť prihlásiť sa do rozpravy ústne. Nikto. Vyhlasujem rozpravu za skončenú. Chce zaujať stanovisko pán minister ako navrhovateľ? Nie. Pani spravodajkyňa, nech sa páči.
Číž, Miroslav, podpredseda NR SR (2015-05-21):
Faktické poznámky pán poslanec Fecko. Pokiaľ nikto iný, uzatváram možnosť prihlásiť sa s faktickou poznámkou. Slovo máte vy, pán Fecko, nech sa páči.
Glváč, Martin, podpredseda NR SR (2017-06-14):
Ďakujem. S faktickou poznámkou pán poslanec Petrák. Ukončujem možnosť prihlásiť sa. Nech sa páči.
Glváč, Martin, podpredseda NR SR (2019-02-12):
Ďakujem. Konštatujem, že Národná rada nenavrhne nikoho prezidentovi Slovenskej republiky ako kandidáta na sudcu Ústavného súdu , ako to uviedol pán navrhovateľ, a vzhľadom na to, že potrebný počet kandidátov nebol zvolený, vykoná sa opakovaná voľba vo štvrtok 14. februára 2019 o 11.00 hodine. Pekný večer, vidíme sa vo štvrtok. (Prerušenie rokovania o 18.21 hodine.)
J. Mikuš, poslanec: (2008-11-26):
Je dosť neseriózne od tejto vlády, že siaha na príjmy obcí aj niektorými inými opatreniami. Napríklad nedávno sme prijímali zákony v sociálnej oblasti, kde vláda prijala zákon, kde obce budú musieť vykonávať určité sociálne služby bez toho, aby vláda kompenzovala ich výdavky. Ja netvrdím, že to je dobré, alebo nie je dobré. Je to jednoducho určitý zásah do fungovania samosprávy a miezd dnes a vláda robí aj sociálny program cez financie, ktoré neobhospodaruje ona. A v tom mojom príhovore, keď som povedal, že áno, bude, je možné, že bude v budúcom roku napnutý rozpočet obcí a miest v tom zmysle, že samotné ministerstvo financií vo výbore pri prehodnotení schodku na budúci rok priznalo, že príjem obcí a miest bude nižší o 1,1 miliardy korún na budúci rok. A dôvod, ako sa to vyrovná, obce sa s tým musia vysporiadať samy. Znížením alebo zvýšením schodku, respektíve znížením príjmov na budúci rok v rámci štátu si štát necháva rezervu v tom, že nekráti výdavky, ktoré obce budú musieť krátiť, ak tie príjmy budú mať nižšie, ale zvyšuje schodok. Budete o tom hlasovať, predpokladám, zajtra v návrhu, ktorý vám dá predseda výboru pre financie.
Kozelová, Monika, poslankyňa NR SR (2021-06-15):
Ja chápem, že je to nepochopiteľné, ale rovnako je pre mňa nepochopiteľné, ako je možné, že správa SIS, ktorá bola v režime prísne tajné, sa dostala na verejnosť. Úprimne sa hanbím za toho poslanca, ktorému je bezpečnosť krajiny tak ukradnutá, že bezprecedentne odovzdá správu SIS novinárom. To vás fakt hanba nefacká?! Fakt nie? Čo odovzdáte novinárom nabudúce? To by ma zaujímalo. Ja pevne verím, že sa nič nezmení a aj túto hanbu, ako je zverejnenie tajných materiálov, a aj túto hanbu už NAKA vyšetruje! Ja verím pánovi ministrovi Mikulcovi aj pani ministerke Kolíkovej, že aj tento fakt sa dotiahne do konca!
M. Hort, podpredseda NR SR: (2008-09-10):
Budeme teraz pokračovať vládnym návrhom zákona o pomoci a podpore poskytovanej z fondov Európskeho spoločenstva . Tento vládny návrh ste dostali ako tlač 709, návrh na jeho pridelenie na prerokovanie výborom je v rozhodnutí č. 739. Vítam na rokovaní Národnej rady podpredsedu vlády Slovenskej republiky pána Dušana Čaploviča a prosím ho, aby vládny návrh zákona uviedol. Nech sa páči.
Poliačik, Martin, poslanec NR SR (2013-06-17):
Vážený pán minister, hovorili ste o strachu. Ja som tiež na niekoľkých tvárach v posledných dvoch alebo troch týždňoch videl strach. Videl som strach na tvárach poslancov SMER-u, keď púšťali to trápne video, z ktorého účelovo vystrihli to, čo tam bolo reálne povedané, a strápnili sa pred celou republikou tou nevydarenou tlačovkou. Tam bol strach. Videl som strach na tvári predsedu parlamentu dnes ráno, keď protiprávne nepustil Ľuba Galka hovoriť za klub SaS, ktorý stále funguje, lebo podľa zákona máme právo vystupovať v jeho mene v Národnej rade. Doteraz nám to bolo vždy umožnené. Dnes chápem, že zo strachu pred tým, aby ste neboli konfrontovaní napriamo, nebolo umožnené, aby za klub SaS vystúpil, a musí vystúpiť v normálnej rozprave. A strach vidím aj vo vašej tvári práve teraz. Lebo niektoré veci možno viete vy, niektoré možno vie Galko. Ja chápem, že sú tajné, ale predpokladám, že Ľubo Galko spáva dobre. Ale neverím tomu, že vy spávať dobre budete.
V. Veteška, podpredseda NR SR: (2005-03-18):
J. Ševc, poslanec: Ďakujem pekne, pán podpredseda. Nebudem nejako vstupovať do polemiky, ale chcem len k pani kolegyni Majdovej, pánu poslancovi Kahancovi aj pánu ministrovi povedať. Ide zrejme medzi nami o hľadanie východísk, o to, viac s týmto problémom ísť von, a nie o zvaľovanie viny. Neviem, kto koho zavádzal a kto koho zavádza dnes. Nech to posúdi história. Ale chcem len jedno povedať, a pritom nechcem použiť socialistickú školu, ale jednotnú školu, jednotný výchovno-vzdelávací systém, ktorý bol lepší a ktorý bol výsledkový. A produktom toho systému sme všetci. Čo sa týka otázky, odkiaľ vziať zdroje. Jedným z významných zdrojov by podľa nášho názoru mali byť príspevky zahraničných firiem do zvláštneho fondu pre investície do vzdelania. Doporučujeme vláde, aby sa nad tým zamyslela. A odporúčame aj pánu ministrovi, aby spolu aj s ministrom financií hľadali chýbajúce zdroje napr. i stimulovaním podnikateľského sektora, ktorý by mohol investovať voľné finančné prostriedky. Ak chceme zlepšiť kvalitu školstva a výchovy a vzdelávania, prosím, poďme na dobre stavajúcich veciach, históriou odskúšaných nielen tu, ale aj vo svete. A preto nevymýšľajme nejaký model, ktorý je nad rámec možností slovenskej ekonomiky. Ďakujem.
V. Tomanová, ministerka práce, sociálnych vecí a rodiny SR: (2008-02-14):
Napriek tomu ministerstvo práce odovzdalo opatrovateľskú službu do originálnej pôsobnosti a prerozdelilo zdroje s účinnosťou od 1. 1. 2005 a prerozdelilo zdroje na základe jediného kritéria, totálne nesprávne zvoleného kritéria, a to podľa počtu 62-ročných a starších občanov v obci. Ministerstvo práce pod vtedajším vedením pána ministra Kaníka absolútne nerešpektovalo ďalšie skupiny občanov, ktorým sa poskytuje opatrovateľská služba, ktorá  sa neposkytuje len 62-ročným a starším, ale poskytuje sa aj občanom v ekonomicky aktívnom veku, ak majú nepriaznivý zdravotný stav, poskytuje sa občanom s ťažkým zdravotným postihnutím na základe posudku, pokiaľ ide teda o občana s mierou funkčnej poruchy viac ako 50, 50 a viac % a takáto forma kompenzácie sociálnych dôsledkov mu bola odporučená. Taktiež sa poskytuje deťom s ťažkým zdravotným postihnutím, ale aj rodičom, ktorým sa súčasne narodilo 3 a viac detí alebo opakovane po sebe dvojčatá. Znovu upozorňujem, že je to originálna pôsobnosť, kde peniaze na túto službu naďalej, nielen na prerozdelenie zhruba 1 mld., ako sa to udialo teda v nadväznosti na fiškálnu reformu, ktorá sa tu udiala, tieto peniaze sú v rámci podielov určené v rámci prerozdeľovania podielových daní. A preto hovorím, pani poslankyňa, je zbytočné navážať sa do rezortu práce v tejto oblasti a opakovane a opakovane predkladať návrh, ktorý nič nemení na veci. To je napríklad novela § 86 v zákone 195, ktorú ste predkladali minule, pretože súčasne stanovené minimálne finančné príspevky podľa prílohy 14 k tomuto zákonu, teda k zákonu 195 garantované – a teraz pripomínam –   garantované pri opakovanom ako obligatórny príspevok v prípade poskytovania, trvalého poskytovania služby uvedený v § 86, ani tento príspevok vyššie územné celky nevyplácajú, pretože naň nemajú peniaze. Prílohu č. 14, ktorú ste predložili v roku 2004 do parlamentu, ktorá nadobudla účinnosť 1. marca a ktorá nemala, v prílohe neboli obsiahnuté domovy sociálnych služieb a bola novelizovaná od 1. apríla 2004, ste taktiež navrhovali vízie existencie pána ministra Kaníka. Takže, pekne poprosím, chyby, ktoré ste urobili v tejto oblasti, ste urobili v minulom období. A preto je potrebné venovať sa, zvážiť, či pôjde a vráti sa, čo považujem za krok späť, zoberie sa z obcí a poskytovala by sa prostredníctvom úradov práce, sociálnych vecí a rodiny, ktoré pružne vedeli reagovať a manipulovať aj s finančnými prostriedkami veľmi efektívne pri využívaní týchto prostriedkov, alebo či budete súhlasiť s tým, aby sme naďalej robili to, čo robíme, že vzdelávame zamestnancov obcí, vzdelávame predstaviteľov obcí, aby sme im vysvetľovali donekonečna, že ide o originálnu pôsobnosť obcí, ako by táto služba mala vyzerať s tým, že posielame štátny dozor na výkon tejto činnosti, s tým, že sme dali podnet na generálnu prokuratúru, z ktorej vznikla 36-stranová správa o tom, ako sa porušujú predpisy. Pani poslankyňa, znovu hovorím, treba si zvážiť, čo vlastne chceme dosiahnuť. Ďakujem za pozornosť. (Potlesk.)
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 136 poslancov, za 92, proti 1, zdržalo sa 43. Konštatujem, že sme uvedený návrh schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujeme. (Hlasovanie.) Prítomných 136 poslancov, za 92, proti žiaden, zdržalo sa 44. Konštatujem, že sme schválili vládny návrh novely zákona č. 526/2010 Z. z. o poskytovaní dotácií v pôsobnosti ministerstva vnútra. Ďalej budeme hlasovať o bode 8 programu, je to druhé čítanie o vládnom návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave (tlač 434). Prosím spoločného spravodajcovi z výboru pre obranu a bezpečnosť poslanca Gábora Gála, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov , tlač 434.)
Hrušovský, Pavol, podpredseda NR SR (2011-06-29):
Pán poslanec Radošovský.
Nemky, Martin, poslanec NR SR (2023-03-21):
Pán predsedajúci, ďakujem pekne za slovo. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, že návrh ústavného zákona prerokujeme v druhom čítaní. Pán predsedajúci, otvorte, prosím, všeobecnú rozpravu.
Lipšic, Daniel, poslanec NR SR (2014-04-03):
Ja by som len zareagoval. Ja som zatiaľ nikomu z parlamentu nevyčítal podporu doktora Filipa, lebo je to návrh, ktorý predložila Slovenská advokátska komora, čo je mi ľúto aj ako členovi Slovenskej advokátskej komory, že takýto návrh predložila. Ale, samozrejme, je to jej oprávnenie. Ale napĺňa ma trochu obavou tento návrh a jeho potenciálna podpora v parlamente, počúvajúc aj v kuloároch parlamentu, aký lobing sa v prospech dr. Filipa vykonáva, kto všetko telefonuje a presviedča poslancov, aký by bol skvelý sudca Ústavného súdu. Keď počúvam o tom, ako pán prezident Gašparovič chce svoje menovacie oprávnenia využiť ešte predtým, ako bude inaugurovaný nový prezident, s právnymi účinkami po inaugurácii, a to považujem za veľmi závažné. A samozrejme, že po voľbe a menovaní môže povedať vládna koalícia, teda vládni poslanci, čo my s tým máme, s Ústavným súdom, to je Ústavný súd nezávislý, čo máme so Súdnou radou? Veď tam, pokiaľ tam nominujete, menujete, volíte takýchto ľudí, je to vaša zodpovednosť. A po vystúpeniach viacerých faktických sa už nebudete môcť ani vyhovárať na to, že ste nevedeli, koho tam volíte, alebo koho budú vaši nominanti následne menovať. Ja by som vás chcel naozaj požiadať, viacerých nominantov, aby ste zvážili svoje preferencie, lebo ešte raz. Nepoznám krajinu na celom svete, kde by najprestížnejší obhajca, legitímny obhajca zločineckých skupín išiel na Ústavný súd.
Poliačik, Martin, poslanec NR SR (2014-11-08):
Ďakujem. Pán predseda parlamentu Paška, dneska ste zopakovali jednu situáciu, ktorá tu už bola. Vy ste ma urazili na tlačovke a vy ste ma urazili v tejto sále. Ja som vás vtedy vyzval, aby ste sa ospravedlnili, skončilo to na súde. A sudkyňa na košickom súde mi veľmi podrobne povedala, čo by som mal ako verejný činiteľ znášať a aké sú údajné parametre politického diskurzu na Slovensku. Vy ste dneska urobili to isté, čo som vtedy urobil ja. Boli ste podľa vás urazený a žiadate ospravedlnenie. Ja by som podľa tohto metra teda očakával, že ak máte nejakú vnútornú konzistenciu, tak sa ospravedlníte aj vy mne. Ďakujem.
Kuffa, Štefan, poslanec NR SR (2015-03-20):
Ďakujem, pán kolega za toto vystúpenie. Ja som nebol šokovaný, lebo ja už som pred tebou tuná šokoval svojich vlastných kolegov. Ale poviem to tak, je mi to veľmi ľúto, ale ja budem, nebudem hlasovať za tento návrh zákona. Presne pre tieto veci, ktoré si povedal. Lebo je to odporný, hnusný, vydieračský zákon. Vydieračský zákon je to a nerešpektuje Ústavu Slovenskej republiky. Tuná, keď tu sa za rovnošatu kde čo všetko ako skrýva. Prepáčte, ja to len v tej faktickej, lebo keby som bol vystúpil v rozprave, tak by som to asi rozsekal na cucky celý ten zákon. To je úplne hrozné. Za rovnošatu my skryjeme aj trebárs aj takúto vec, § 16 na území, na ktorom platí V. stupeň ochrany je zakázané: pasenie, napájanie, preháňanie a nocovanie hospodárskych zvierat. Prosím vás pekne, čo to tu, to je strašné. Ja možno som ešte chlapec taký, ktorý som zažil ešte aj tie kravy, aj tie ovce na tých lúkach, ale u nás sa pásli kravy a ovce v Meďodoloch. Keď to neviete, kde to je, tak je to, to sú Belanské Tatry, sú to Belanské Tatry. Dodnes sú tam tie chodníky vychodené. Ako tie zvieratá ublížili tej prírode? Naopak, ubližuje sa prírode tak, že sa nestaráme o ňu. A presne, jak si to Marián povedal, päťtisíc máme tuná vydieračov, vydieračov a jednoducho nie je zaplatené tuná. V tom návrhu zákona je veľmi málo, prepáčte, možnože som začal takto veľmi ostro. Len s jednou vecou, ktorou sa dá súhlasiť, a to je hneď v tom úvode, možno to sú tie elektrické drôty, aby sa tam udržiavali a druhá vec, aby možno tie motorky, ktoré naozaj nepatria do toho lesa, možno do tej prírody, ktorí devastujú túto prírodu. Ale poľnohospodárske zvieratá, naopak, tam patria. A poviem vám ešte jednu vec, lebo ja som z regiónu, kde my máme Levočské pohorie a jednoducho sa tu vyhlási vtáčie chránené územie a týmto ľuďom sa nekompenzuje nič. Je to hnusné. My máme vysokú mieru nezamestnanosti v našom regióne a ešte takto budeme obmedzovať a limitovať týchto ľudí, ktorí v tomto kraji... (Prerušenie vystúpenia časomerom.)
M. Číž, podpredseda NR SR: (2008-07-01):
Pýtam sa spravodajcu, či chce zaujať stanovisko. Nie. Ďakujem pekne aj pani navrhovateľke, aj pánovi spravodajcovi. A prerušujem rokovanie o tomto bode programu. (Hlas z pléna.) S faktickou, pani kolegyňa, nie je možné vystúpiť na záverečnú reč, rozpravu sme uzavreli. Vážené kolegyne, kolegovia, teraz nasleduje druhé čítanie o vládnom návrhu zákona o organizácii a podpore športu a o zmene a doplnení niektorých zákonov . Tento vládny návrh zákona ste dostali pred prvým čítaním ako tlač 588 a spoločnú správu výborov máte ako tlač 588a. Poprosím teraz podpredsedu vlády a ministra školstva Slovenskej republiky pána Jána Mikolaja, aby vládny návrh zákona odôvodnil.
Jurinová, Erika, podpredsedníčka NR SR (2014-11-08):
Nech sa páči, do rozpravy pán poslanec Kaník.
Sulík, Richard, predseda NR SR (2011-09-07):
Pán poslanec Raši.
Grendel, Gábor, podpredseda NR SR (2023-02-16):
Pán poslanec Marián Viskupič.
Kollár, Boris, predseda NR SR (2022-06-14):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Bugár, Béla, podpredseda NR SR (2011-12-01):
Ďalej v rozprave vystúpi pán poslanec Matovič.
Glváč, Martin, podpredseda NR SR (2018-05-10):
Ďakujem. S faktickými poznámkami nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa a vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
B. Bugár, podpredseda NR SR: (2001-10-17):
J. Volf, poslanec: V rozprave vystúpil pán poslanec Langoš súčasne ako predkladateľ a dal dva návrhy. Prvý návrh, nakoniec máte ich zrejme v lavici, čiže čítať ich nebudem. Ide o zmenu v čl. 1. Teraz si už nepamätám. Dal si návrh spoločne hlasovať o týchto dvoch návrhoch alebo... (Reakcia poslanca.) A zmena termínu? Dobre. Čiže dám hlasovať spoločne o dvoch návrhoch. Prvý návrh je zmena textu a druhý je návrh zmeny účinnosti.
Grendel, Gábor, podpredseda NR SR (2020-07-14):
(Zaznievanie gongu.) Predlžujem prestávku do 14.30. (Pokračovanie prestávky.)
D. Gabániová, poslankyňa: (2010-05-26):
Tento zákon, ktorý je predložený, je štandardný zákon, ktorý štandardne upravuje vzťahy. A zase siahla by som po múdrosti vekov „clara pacta, boni amici“, pretože ak nie sú pre niektorých ľudí zákonom stanovené všetky detaily, ktoré slušný človek nepotrebuje, dokonca by som povedala, že nepotrebuje ani zákony, ale pre niektorých zrejme sú potrebné detailné zákony, tak potom nech sú. Ďakujem.
Grendel, Gábor, podpredseda NR SR (2023-03-22):
Spravodajcom k tomuto bodu je pán poslanec Peter Pollák. Vzhľadom na to, že ho nevidím v rokovacej sále, musím prerušiť teraz na pár minút schôdzu do 9.20 h, kedy budeme pokračovať. (Prestávka.)
Hrnčiar, Andrej, podpredseda NR SR (2017-06-20):
Pán poslanec Vašečka.
Mihál, Jozef, poslanec NR SR (2016-02-11):
Ďakujem pekne. No je možné polemizovať, či poslanci za stranu SMER vedia, o čom hlasujú, keď hlasovali o zákone o zdravotnom poistení, keď hlasovali o zákone o dani z príjmov, pravdepodobne, skrátka hlasovali tak, ako im to niekto nakáže. A ja sa tu teda vôbec nečudujem, jednoducho odchádzajúca vláda strany SMER nechala darček svojim sponzorom, svojim sponzorom, ktorí takto ušetria na zdravotných odvodoch, ušetria na dani, pričom hlavné je, že minister Kažimír kade chodí, tade rozpráva, ako zlepšil výber daní. Áno, zlepšil ho na úkor živnostníkov, zamestnancov, dohodárov, to je nepochybné, pretože ich takto poriadne priškrtil. Ale pokiaľ ide o ľudí, ktorí sú sponzori strany SMER a ktorí stoja v pozadí strany SMER, resp. dokonca niektorí ministri strany SMER, ktorí sa chvália tým, ako zarobili na predaji akcií, tak tí nebudú platiť dane a nebudú platiť odvody, pretože smerácka vláda a smerácki poslanci vyvŕtali niekoľko dier v zákonoch, aby tieto osoby, možno oni sami, odvody a dane platiť nemuseli. Toto je výsledok vášho vládnutia: „Robíme pre ľudí,“ len je otázka, pre ktorých to platí.
J. Liška, minister obrany SR: (2003-12-11):
Ministerstvo obrany Slovenskej republiky predkladá návrh novely ústavného zákona na základe uznesenia vlády Slovenskej republiky č. 371 zo 14. mája 2003 v návrhu koncepcie usporiadania miestnej štátnej správy. Uvedeným uznesením vláda Slovenskej republiky schválila koncepciu usporiadania miestnej štátnej správy ako východisko a podklady na legislatívne zabezpečenie zmeny organizácie miestnej štátnej správy a uložila jednotlivým ministrom vypracovať vo svojej odvetvovej pôsobnosti v súlade s pripravovanou zmenou návrhy zákonov, v ktorých sa určia orgány miestnej štátnej správy na vykonávanie štátnej správy na úsekoch, ktoré sú v pôsobnosti terajších krajských úradov a okresných úradov. Keďže ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v čl. 9 a 10 upravuje pôsobnosť bezpečnostných rád krajov a bezpečnostných rád okresov, je potrebné v súvislosti s vyššie uvedenou zmenou organizácie miestnej štátnej správy upraviť aj pôsobnosť týchto orgánov, čo je cieľom predkladania novely ústavného zákona. Vážený pán predsedajúci, vážené pani poslankyne, vážení páni poslanci, dovoľujem si vás požiadať o postúpenie predmetného návrhu ústavného zákona do ďalšieho legislatívneho procesu. Ďakujem za pozornosť.
Laššáková, Jana, podpredsedníčka NR SR (2012-05-03):
Ďalej v rozprave vystúpiť pán poslanec Miškov za klub Sloboda a Solidarita.
Laššáková, Jana, podpredsedníčka NR SR (2013-05-31):
Dobre. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Mikuláša Hubu a Miroslava Kadúca na vydanie zákona, ktorým sa mení a dopĺňa zákon č. 362/2012 Z. z. o neprimeraných podmienkach v obchodných vzťahoch, ktorých predmetom sú potraviny . Návrh zákona je uverejnený ako tlač 489. Návrh na jeho pridelenie na prerokovanie výborom je v rozhodnutí č. 470. Dávam slovo poslancovi Mikulášovi Hubovi, aby návrh zákona uviedol. Nech sa páči, pán poslanec, máte slovo.
A. Belousovová, podpredsedníčka NR SR: (2008-09-10):
Teraz dávam slovo spravodajcovi, ktorého určil navrhnutý gestorský výbor pre pôdohospodárstvo, životné prostredie a ochranu prírody, predsedovi tohto výboru, pánovi poslancovi Jánovi Slabému. Nech sa páči, pán predseda.
Blanár, Juraj, podpredseda NR SR (2021-06-25):
Pán, páni poslanci! Pani poslankyňa, aj vás poprosím, snažte sa to spravodajské záverečné vystúpenie viesť k tomu, aby ste nepriamo alebo priamo nevyzývali k nejakej reakcii, pretože to nie je účelom ani spravodajcu podľa môjho názoru, takže vás poprosím, skúsme to ukončiť dôstojne. Ďakujem.
Kéry, Marián, poslanec NR SR (2017-12-08):
Pán poslanec Matovič, správať sa slušne nie je slabosť. Ani chodiť slušne oblečený, ani sa slušne vyjadrovať a nikoho neurážať, to nie je slabosť. Veľmi rýchlo ste vo svojom vystúpení odbočili od nosnej témy. Venovali ste sa Bašternákovi, Kočnerovi, predsedovi vlády Robertovi Ficovi, ministrovi Kaliňákovi, dokonca som mal niekedy pocit, že sme sa vrátili v čase a opätovne sa nachádzame na schôdzi, ktorá sa venovala vyjadreniu nedôvery pánovi ministrovi Kaliňákovi. To, že ste posadnutý Robertom Ficom a Robertom Kaliňákom, je zrejmé aj z vášho vystúpenia. Dokonca som si v tom našiel aj určitú paralelu s filmom Osudová príťažlivosť. Pán poslanec, vy žiarlite. Žiarlite na to, že nemáte reálnu moc v tomto štáte. Žiarlite na to, že koalícia strán SMER-u – sociálna demokracia, Slovenskej národnej strany a MOST-u – HÍD schválila zákon, Zákonník práce, kde sme zakázali a obmedzili predaj v maloobchode počas štátnych sviatkov a dní pracovného pokoja. A takisto žiarlite na to, že tejto istej koalícii sa podarí presadiť zákon, ktorý pomôže ľuďom pracujúcim v noci, počas víkendov a počas štátnych sviatkov a že sa nám podarí... (Prerušenie vystúpenia predsedajúcim.)
Maďarič, Marek, minister kultúry SR (2012-09-27):
Ďakujem pekne, vážená pani poslankyňa, budem vám teda, sprostredkujem vám odpoveď pána ministra školstva. Ministerstvo školstva, vedy, výskumu a športu v súčasnom období pripravuje novú koncepciu športu, ktorá bude predložená na rokovanie vlády v decembri 2012. Súčasťou koncepcie bude aj systémová podpora športu zdravotne znevýhodnených osôb, a teda aj mentálne znevýhodnených športovcov. V súlade s pripravovanou reformou financovania športu budú v novembri 2012 ministerstvom školstva zverejnené výzvy pre žiadateľov o dotácie v oblasti športu pre rok 2013 aj pre zabezpečenie športových aktivít zdravotne znevýhodnených športovcov. Na základe zverejnených výziev budú môcť žiadatelia požiadať o poskytnutie dotácie pre rok 2013 v súlade so zverejnenými podmienkami. Rád by som na záver podotkol, že rezort školstva pod mojím vedením prvýkrát zrovnoprávnil finančné odmeny pre úspešných paralympionikov s úspešnými olympionikmi a v tomto trende bude aj naďalej vo vzťahu k zdravotne znevýhodneným športovcom pokračovať. Pani podpredsedníčka, skončil som.
Zmajkovičová, Renáta, podpredsedníčka NR SR (2013-10-23):
Pán poslanec Poliačik.
Hrušovský, Pavol, podpredseda NR SR (2011-09-06):
Pani poslankyňa Laššáková.